Boulers kan Pakistan laat les opsê | Nuus24
Kaapstad – Pakistan se kolwers sal Suid-Afrika se gevaarlike boulaanval moet uitoorlê as hy die wêreld se beste toetsspan wil klop, het die legendariese Engelse kolwer Geoff Boycott volgens Sport24 gesê.Pakistan sal Vrydag ’n Suid-Afrikaanse Uitnodigingselftal in Oos-Londen pak vir opwarming. Dié uitnodigingspan spog met van die land se belowendste jong boulers.Boycott het gesê hy glo Pakistan se kolwers sal in hulle wedstryde teen die Proteas veral moet bontstaan om die boulaanval te trotseer.“Morné Morkel boul baie goed; Dale Steyn is die beste bouler in die wêreld en die nuwe outjie (Vernon Philander) kry paaltjies elke keer wanneer hy boul,” het Boycott aan ESPNcricinfo gesê.“Philander is ongelooflik. Waar het hulle hom weggesteek? Hy vat die bal en beweeg dit ’n bietjie dié kant toe en ’n bietjie daai kant en dan kry hy paaltjies. Pakistan se kolwers moet lopies kry om dié reeks mededingend te maak.”Die Pakistanse kaptein, Misbah-ul-Haq, het Philander ook uitgesonder toe sy span vroeër in Johannesburg geland het.– Lees hier meer.– Volg Nuus24 op Twitter.
Lees meer oor: dale steyn | vernon philander | morné morkel | proteas | pakistan krieket VOLGENDE OP NUUS24X